# data[].attributes.body
For stimulering af vestibulærsansen, har jeg valgt en klassisk aktivitet. På sandet ridses der en bane op med 12 kolonner (se billede). Børnene skal på skift hinke på et ben og forsøge at skubbe en hinkesten frem med foden. For hvert hop skal hinkestenen skubbes til den næste kolonne med den hinkende fod. Lander hinkestenen eller barnet på stregerne, så er det forfra. Jeg har valgt denne aktivitet, da den udfordrer vestibulærsansen på den måde at børnene lærer at balancere på et ben samtidig med at de hopper og skubber til en sten med den samme fod.

# data[].attributes.body
Til at stimulere proprioceptionen, har jeg valgt at børnene skal ud og kravle i træer. Børnene får her muligheden for at kravle og strække sig på sit eget niveau. De får lov til at bruge deres muskler og led oppe i træerne hvor ingen forstyrre dem og hvor ingen bestemmer hvilket tempo de skal lege i.
Jeg har valgt denne aktivitet, da jeg mener at proprioceptionen stimuleres ved at børnene får lov til at bevæge sig frit i træerne og prøve deres egne grænser af. De bruger både deres muskler og led til at klatre rundt i træerne og ved dette stimuleres proprioceptionen. Børnene lærer samtidigt noget om hvilke egenskaber de hver især har og hvad de hver især er i stand til.

# data[].attributes.body
For at stimulere børnenes smagssans har jeg valgt at medbringe noget forskelligt frugt (både kendt- og ukendt frugt). Børnene får så en lille lektion om, hvad de forskellige frugter hedder og hvordan de ser ud.
Aktiviteten går så ud på at børnene hver især får bind for øjnene (for at sætte mere fokus på smagssansen) og skal så smage på de forskellige frugter. De skal herefter forsøge at gætte hvilken frugt de smager på.
Jeg har valgt denne aktivitet da det giver børnene mulighed for at lære lidt mere om andre frugter i naturen som de ikke kender, men samtidig give dem mulighed for at stimulere deres smagssans ved at smage på frugterne med bind for øjnene, for netop at fokusere på deres smagssans.
På den måde lærer børnene at smage forskel på de forskellige frugter. De lærer samtidig hvad de forskellige nye frugter hedder og hvordan de ser ud.

# data[].attributes.body
For stimulering af børnenes lugtesans, har jeg medbragt forskellige madprodukter til frokost. Der er tale om madprodukter såsom tunsalat, æggesalat, makrel, karrysalat mm. Børnene får at vide hvad de forskellige produkter er og får en lille lektion om at både tun og makrel rent faktisk har svømmet rundt i havet før det blev vores frokost. De får nu bind for øjnene og skal ved hjælp af deres lugtesans gætte på hvad de lugter til. Jeg har valgt denne aktivitet, da jeg mener at det giver børnene mulighed for at identificere ting ud fra lugten. Børnenes lugtesans stimuleres ved at lugte til produkterne med bind for øjnene, da der er mere fokus på børnenes lugtesans, nu hvor deres synssans ikke bliver brugt.

# data[].attributes.body
Til høresansen har jeg valgt en meget simpel men effektiv aktivitet. Aktiviteten går ud på at børnene ligger sig på sandet med lukkede øjne. Jeg kommer til at lave en masse genkendelige lyde, som at slå 2 sten imod hinanden, plaske med vandet, kaste sten i vandet osv. Det er nu børnenes opgave på skift at gætte på hvilken lyd de lytter til. Jeg har valgt denne aktivitet, da der er meget fokus på høresanssen. De skal have lukkede øjne i aktiviteten og dette gør at de fokuserer mere på at lytte end alt andet. På den måde stimuleres børnenes høresans, da deres synssans ikke bliver brugt under aktiviteten.

# data[].attributes.body
Denne aktivitet har jeg valgt at lave som en slags opfølgning på synssansens aktivitet. I synssansens aktivitet var børnene ude og finde nogle bestemte genstande som de hver især havde et billede af. I denne aktivitet får børnene et overblik over hvilke genstande der er blevet fundet og samlet ind til pædagogerne. De får nu bind for øjnene og skal ved hjælp af deres taktilsans gætte på hvilken genstand som de har fat i.
De må først fjerne bindet når de har et endeligt svar på hvad de rør ved.
Denne aktivitet stimulerer deres taktilsans, da de igen får bind for øjnene som gør, at de udelukkende fokusere på at føle sig frem til svaret. En god metode til at stimulere en bestemt sans er, at fratage en anden sans og det er tilfældet her.

# data[].attributes.body
For at stimulere børnenes synssans har jeg valgt en aktivitet, som gør det nødvendigt at bruge synet aktivt.
Aktiviteten går ud på at børnene hver især får et billede af en forskellig strandgenstand. Det kan være et billede af en musling, tang, en hvid sten eller andet. Det gælder nu om at finde den genstand som er på billedet. De andre kammerater har fået et billede af en anden genstand, så det gælder om at være den hurtigste til at finde sin genstand og løbe over til pædagogen med den.
Den første der når over til pædagogen med genstanden har vundet.
Jeg har valgt denne aktivitet til synssansen, da børnene skal bruge deres syn meget aktivt. De skal i presset tid, løbe rundt på strandområdet og lede efter en lille genstand og det vil være med til at stimulere deres synssans.

# data[].attributes.body
Jeg har valgt at lave en strandtur for en mindre gruppe 6 årige børn, hvor der er fokus på at stimulere deres 7 sanser ved hjælp af nogle planlagte aktiviteter.